Imtella' Ġunju 19, 2020 - Aġġornata 19 Ta' Ġunju, 2020 8:22pm L-eks Prim Ministru Joseph Muscat kiteb fuq facebook li l-iżviluppi li ġew pubblikati llum dwar il-proġett tal-Montenegro hu tagħrif totalment ġdid għalih u dan kollu jista' jigi verifikat. Qal li qed jiddikjara minn issa, li f'kull investigazzjoni se jkun dispost jagħti kull informazzjoni u jwieġeb kull mistoqsija li jista' jkollhom il-Pulizija. Dr Muscat ikkonkluda li m'għandu xejn x'jaħbi.